  Виталий Пронин Кыкетӥ луиз Бадӟым Венья гуртысь Ольга Кендерева.Дэри ёросысь Якшур гуртын «Выль кен» конкурс ортчиз. Куспазы ӵошатскизы 9 егит удмурт нылкышноос.Нылъёс трос пӧртэм шуг-секытъёс пыр ортчизы. Соос асэнызы тодматӥзы, удмурт кырӟанэз гурезъя тодмазы, чебер дэремъёсынызы кильтыръяськизы, эктӥзы, пӧраменызы куноятӥзы, семьязылэн улонысьтыз учырез сцена вылын возьматӥзы. Визьзэс но сыназы: пӧртэм юанъёслы валэктонъёс утчазы, ӟуч кылъёсты удмурт кылэ берыктӥзы. Конкурсъёс пыр ортчыны  нылъёслы юрттӥзы эшъёссы но, нылпиоссы но, картъёссы но, анайёссы но.Ӵошатскон туж ӟырдыт ортчиз. Ушъяськымон но семьяезлы данъяськымон луиз  Дэри черкогуртысь кен Лариса Светлакова.- Та конкурсын мыным вормыны юрттӥз Лиза мусо нылы, со лыдњиз «Ӟучо удмуртъёс» кылбур, - вераз нылмурт.Кыкетӥ но куинетӥ интыосы кылизы  Бадӟым Венья гуртысь Ольга Кендерева но Дэри черкогуртысь Наталья Протопопова.Мария Векшина  Теги: Егитъёс ужрад  